ध्वनि एवं प्रकाश कार्यक्रम
ध्वनि एवं प्रकाश कार्यक्रम (अंग्रेज़ी: लाइट एंड साउंड शो, फ्रेंच: सोन एत ल्युमिरे) में ऐतिहासिक घटनाओं, शहंशाहों एवं महाराजाओं के परस्पर संवाद, युद्घ के परिदृश्यों, घोड़ों की टापे, तोपों की गर्जनाएं, लोकगीत-संगीत, मस्जिद की अजान, मंदिर की घंटियों की ध्वनि का जीवंत अहसास होता है। ये कार्यक्रम अधिकांशतः ऐतिहासिक स्थलों पर उस स्थल विशेष के इतिहास की कहानी को जीवंत कर दर्शाने के लिए आयोजित होते हैं। ये स्थानीय भाषा, राजभाषा और अंग्रेज़ी में होते हैं।